**Noapte de iarnă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noapte de iarnă

...

E iarnă, noapte, frig, senin

Se-aude-un clopot care bate

Miezul nopții sus, în turn.

Un câine latră stins, departe,

Vântul suflă doar să salte

Două frunze-ntinse-n drum!

...

Cerul sclipește cristalin,

Alb, sticlos, gerul se-așterne

În noaptea cu miros de fum,

Când vântul suflă doar să salte

Două frunze-ntinse-n drum,

Răsare gândul să mă poarte

Către zăpezile eterne!

...

Se-aude-un clopot care bate

Miezul nopții sus, în turn.

Cerul clipește cristalin

În noaptea cu miros de fum,

E iarnă, noapte, frig, senin

Și-un câine latră stins, departe!